Det er gjort undersøkelser rundt dette som konkluderer med hva som gjør jegere effektive. På toppen kommer lokalkunnskap. Jegere som kjenner terrenget det blir jaktet i, er altså mest effektive. Dernest kommer bruk av hund. Tilreisende hundejegere er altså mindre effektive enn lokalkjente støkkjegere uten hund. Til sist kommer de uten hund og lokalkunnskap. Selv om hunden er svært godt trent for rypejakt, er rypa ekstremt godt trent for overlevelse. Det er altså ikke slik at jakt med hund støvsuger terrenget. Bruk av hund er imidlertid meget effektivt når det gjelder å finne skutt rype. Bruk av hund er altså effektivt, men kanskje ikke så effektivt som mange tror. Uansett vil begrensning i maksfangst motvirke store utslag.